Miss Universe Philippines

Ang Miss Universe Philippines ay isang patimpalak ng kagandahan at organisasyon na pumipili ng opisyal na kinatawan ng Pilipinas sa Miss Universe.

Ang kasalukuyang Miss Universe Philippines ay si Ahtisa Manalo ng Quezon, na kinoronahan noong 2 Mayo 2025.

 Kasaysayan 
Mula 1952 hanggang 1963, ang prangkisa ng Miss Universe ng Pilipinas ay hawak ng Miss Philippines. Ang mga nagwagi mula 1952 hanggang 1955 ay idineklara sa pamamagitan ng mga balota, at hindi naganap ang kompetisyon mula 1960 hanggang 1961.

 Miss Universe Philippines sa ilalim ng Binibining Pilipinas 
Mula 1964 hanggang 2019, ang Binibining Pilipinas ang may hawak ng prangkisa para sa Miss Universe, kung saan responsable ito sa pagpili ng mga Pilipinang kakatawan sa Pilipinas at sasabak sa taunang Miss Universe pageant. Sa ilalim ng Binibining Pilipinas, ang mga kinatawan ng Pilipinas sa Miss Universe pageant ay kinoronahan sa ilalim ng titulong Binibining Pilipinas mula 1964 hanggang 1971, at Binibining Pilipinas-Universe mula 1972 hanggang 2011. Noong 2012, pinalitan ang titulong Binibining Pilipinas Universe sa Miss Universe Philippines. Unang ibinigay ang titulo kay Janine Tugonon noong Binibining Pilipinas 2012, at mula 2013 hanggang 2019, ibinibigay ang titulo sa nagwagi sa kompetisyon.

Noong Enero 2019, inanunsyo ng dating gobernador ng Ilocos Sur at negosyanteng si Luis "Chavit" Singson na nasa kanya na ang prangkisa ng Pilipinas para sa Miss Universe. Gayunpaman, nanatili pa rin ang titulong Miss Universe Philippines sa ilalim ng Binibining Pilipinas. Ang Binibining Pilipinas 2019 ang tanging edisyon ng Binibining Pilipinas kung saan nagtulungan ang bagong tatag na Miss Universe Philippines Organization sa ilalim ng LCS Group at ng Binibining Pilipinas Charities, Inc. (BPCI).

 Paghihiwalay mula sa Binibining Pilipinas 
Noong Disyembre 2019, opisyal na ipinagkaloob ang prangkisa ng Miss Universe sa Pilipinas sa isang bagong organisasyon kasama ang Binibining Pilipinas-Universe 2011 at Miss Universe 2011 3rd runner-Up na si Shamcey Supsup-Lee bilang pambansang direktor at ang Binibining Pilipinas-Universe 2006 na si Lia Andrea Ramos bilang Women Empowerment Chair, na nagbibigay daan para sa paglikha ng bagong Miss Universe Philippines Organization. Sa ilalim ng bagong organisasyon, isang hiwalay na pageant ang responsable para sa pagpili ng mga kokoronahan bilang Miss Universe Philippines mula noong taong 2020.

Nanatili si Supsup-Lee bilang pambansang direktor hanggang sa taong 2023 nang palitan siya ni Jonas Gaffud bilang pambansang direktor para sa taong 2024 ng Miss Universe Philippines. Noong 16 Pebrero 2025, sa kasagsagan ng press presentation para sa Miss Universe Philippines 2025, inanunsyo si Miss Universe Philippines 2013 Ariella Arida bilang ang bagong pambansang direktor ng Miss Universe Philippines.

 Kompetisyon 

 Pagpili ng mga kalahok 

 2020-2023 
Noong 25 Enero 2020, inilunsad ng Miss Universe Philippines Organization ang Accredited Partner Programme, kung saan maaaring magpadala ng isang kandidata ang bawat lalawigan at lungsod sa pamamagitan ng isang accredited partner. Tinatanggap pa rin ang mga walk-in na kandidata na siyang dadaan sa final screening. Ang mga kandidatang nakapasok sa final screening ay kukupkupin ng isang accredited partner bilang kandidata ng isang lokalidad. Ginamit pa rin ang Accredited Partner Programme sa mga sumunod na edisyon, ngunit hindi na ito gaanong isinakatuparan. Noong 14 Hulyo 2021, isang bagong pormat ang inilunsad ng organisasyon kung saan isang-daang kandidata ang sasabak sa iba't-ibang mga hamon kung saan ang mga ito ay mababawasan mula sa pitumpu't-lima, limampu, at hanggang sa tatlumpu na lamang ang matitira. Ang tatlumpung kandidata lamang ang lumahok sa paunang kompetisyon at sa gabi ng koronasyon. Kaparehas din ang nangyari sa sumunod na taon kung saan limampu kandidata ang napili upang sumabak sa iba't-ibang hamon upang matukoy ang tatlumpu't-dalawang kandidata na magpapatuloy sa pinal na kompetisyon. 

Tinanggal ang ganitong klase ng eliminasyon noong 2023 kung saan lahat ng apatnapung kandidatang inanunsyo ay siyang didiretso na rin sa pinal na kompetisyon. Sa kaparehong edisyon din unang tinanggap ang mga ina, at mga babaeng kasal na upang lumahok sa kompetisyon.

 2024-kasalukuyan 
Ilang pagbabago sa pagpili ng mga kandidata ang inanunsyo noong 11 Abril 2023 sa isang press presentation para sa Miss Universe Philippines na ginanap sa Marquis Events Hall sa Taguig. Ipinakilala sa kaganapang ito ang bagong Accredited Partners Program kung saan iba't-ibang mga accredited partner mula sa iba't-ibang mga lokalidad sa Pilipinas at sa iba pang mga bansa ang mabibigyan ng prangkisa upang magsagawa ng kanilang lokal na Miss Universe Philippines pageant. Ang magwawagi sa lokal na kompetisyon ay pakusang magiging kandidata sa Miss Universe Philippines. Ito ay kaiba sa Associated Partners Program na inilunsad noong 2020 kung saan tumatanggap at dadaan pa sa isang final screening ang mga kandidatang kinoronahan o niluklok ng mga Associated Partner.

Bukod pa rito, noong Setyembre 2023, sa kasagsagan ng palabas ng Tanner Fletcher sa New York Fashion Week, inanunsyo ni Miss Universe 2022 R'Bonney Gabriel na napagdesisyunan ng Miss Universe Organization na tanggalin na ang age restriction para sa mga kandidatang edad 18 pataas simula sa ika-73 edisyon ng Miss Universe. Dahil dito, maaari na ring lumahok ang mga kandidatang edad 18 pataas sa Miss Universe Philippines, pati na rin ang mga babaeng kasal na o may anak na.

 Mga korona 

 Filipina (2020-2021) - Angkop na pinangalanan bilang Filipina, isang pambabaeng anyo ng salitang "Filipino", ang korona ay ginawa ng pamilyang Villarica mula sa Bulacan, isang sikat na pamilyang Pilipino ng mga alahero na kilala sa kanilang sikat na Villarica Pawnshop Chain. Ang mga elemento ng korona ay sumasalamin sa mga katangian, adhikain, pagpapahalaga, at simbolo ng mga Pilipino. Ang pag-ikot ng mga dahon ay kumakatawan sa bawat babaeng naglalayong magtagumpay sa "iba't ibang anyo" ngunit pinananatili pa rin ang "mga pagpapahalagang Pilipino sa kanilang mga puso"; ang brilyanteng nakabaon sa bawat dahon ay nagpapahiwatig ng "kislap" sa buhay ng mga tao na nakakaharap ng bawat babae; ang mga gintong South Sea pearls ay kumakatawan sa apat na kahalagahan ng pagkamalikhain, katalinuhan, optimismo, at takot sa Diyos; ang sapiro, rubi, at topasyo ay may uliran sa bughaw, pula, at dilaw na kulay ng watawat ng Pilipinas.

 La Mer en Majesté (2022-) - Angkop na isinalin na "The Sea in Majesty", habang ang korona ay nagbibigay pugay sa dagat para sa "siya ang reyna ng mga elemento". Nakabaon sa korona ang mga gintong South Sea pearls, ang pambansang hiyas ng Pilipinas, na kumakatawan sa "isang maningning na simbolo ng maayos na relasyon sa pagitan ng tao at kalikasan, na kumukuha ng diwa ng mga Pilipino". Ang korona ay ginawa ng Pranses-Pilipinong mang-aalahas na Jewelmer.

 Mga may hawak ng titulo 

TaonLokalidadEdadBayanPagkakalagay2025QuezonMaria Ahtisa Manalo28Candelaria3rd Runner-Up• People’s Choice Award
• Best National Costume 

• Beyond the Crown Honor 2024BulacanChelsea Anne Manalo24MeycauayanTop 30 Best National Costume
 Miss Universe Asia2023MakatiMichelle Daniella Dee28MakatiTop 10 Best National Costume
 Voice For Change (Gold Winner)
 Spirit of Carnival Award
 Fan Vote Winner2022PasaySilvia Celeste Cortesi25Pasay2021Lungsod ng CebuBeatrice Luigi Gomez26San FernandoTop 52020Lungsod ng IloiloRabiya Mateo24BalasanTop 21

 Galeriya ng mga nagwagi 

 Mga tala 

 Mga sanggunian 

 Mga panlabas na link 



Kategorya:Patimpalak ng kagandahan sa Pilipinas